Babelscape/SREDFM huggingface dataset:
Δημήτρης Μπίρμπας

Ο Δημήτρης Μπίρμπας (γεν. Αθήνα, 29 Νοεμβρίου 1958) είναι Έλληνας πολιτικός, ιδρυτικό μέλος του ΣΥΝ και του ΣΥΡΙΖΑ, υποψήφιος βουλευτής (2007) επικεφαλής της δημοτικής παράταξης "Ανάπλαση Αιγάλεω" και 17ος κατά χρονολογική σειρά ανώτατος άρχοντας (δήμαρχος) Αιγάλεω από 1 Σεπτεμβρίου 2014 έως τις 31 Αυγούστου 2019.
Επικράτησε τόσο στον πρώτο, όσο και στο δεύτερο γύρο των δημοτικών εκλογών του 2014, κατακτώντας ποσοστό που ξεπέρασε το 60%, ένα από τα μεγαλύτερα που έχουν καταγραφεί ποτέ στην πόλη της δυτικής Αθήνας στα χρονικά και εκλέγοντας 25 δημοτικούς συμβούλους.

Ο Δημ. Μπίρμπας συμμετείχε από πολύ νέος στο μεταπολιτευτικό μαθητικό κίνημα της πόλης του, όπως και στο σπουδαστικό κίνημα, ως μέλος της ΚΝΕ και του ΚΚΕ, αλλά έδρασε επίσης και ως συνδικαλιστής.

Πτυχιούχος τεχνολόγος γραφικών τεχνών του ΤΕΙ Αθήνας, έχει εργαστεί ως ωρομίσθιος καθηγητής ΤΕΙ σε τομείς πώλησης και διαφήμισης και στον ΟΕΔΒ. Σήμερα υπηρετεί ως υπάλληλος στο ΥΠΕΠΘ.
Ήταν εκλεγμένος δημοτικός σύμβουλος επί δημαρχίας του Γιάννη Μυστακόπουλου, (1995-2002) και ακολούθως (2009 έως 2014). Έχει επίσης υπάρξει αντιδήμαρχος Αιγάλεω των τομέων αθλητισμού, πρασίνου, πολιτισμού, ευρωπαϊκών προγραμμάτων. Υπηρέτησε ακόμη, σαν αντιπρόεδρος και διευθύνων σύμβουλος της Δημοτικής Επιχείρησης, αντιπρόεδρος του Διαδημοτικού Κέντρου και του ΚΕΚ υποστήριξης γυναικών Δυτικής Αθήνας.
Από το 2011 τυγχάνει μέλος της Εθνικής Αντιπροσωπείας στην Επιτροπή των Περιφερειών της Ευρωπαϊκής Ένωσης (CoR), όπως και στέλεχος της Επιτροπής Κοινωνικής Πολιτικής, Αλληλεγγύης και Απασχόλησης της Κεντρικής Ένωσης Δήμων και Κοινοτήτων Ελλάδας.

Έχει συμμετάσχει σε πολλές άλλες κοινωνικές, περιβαλλοντολογικές, εργατικές και πολιτικές επιτροπές σε διάφορα τοπικά, εγχώρια και ευρωπαϊκά όργανα και θεωρείται γνώστης της Ευρωπαϊκής/Κοινοτικής Νομοθεσίας και πραγματικότητας.

Διετέλεσε μέλος της κεντρικής πολιτικής επιτροπής του ΣΥΝ από το 1996 έως και το 2010 και ακολούθως του ΣΥΡΙΖΑ, του οποίου τυχαίνει επιπλέον μέλος της γραμματείας των τμημάτων τοπικής αυτοδιοίκησης και Ευρωπαϊκής Πολιτικής. Είναι επίσης, ιδρυτικό μέλος του Ελληνικού Κοινωνικού Φόρουμ.
Ζαν-Ερίκ Βερν

Ο Ζαν-Ερίκ Βερν ("Jean-Éric Vergne", 25 Απριλίου 1990) είναι Γάλλος οδηγός, ο οποίος από το 2012 μέχρι το 2014 αγωνίστηκε στη Φόρμουλα 1 για λογαριασμό της Σκουντερία Τόρο Ρόσσο. Στο Παγκόσμιο πρωτάθλημα Φόρμουλα 1 (2015) έχει θέση δοκιμαστή και αναπληρωματικού οδηγού στη Φερράρι.
Κωνσταντίνος Πλατής

Ο Κωνσταντίνος Πλατής (1885 - 1951) ήταν Έλληνας στρατιωτικός.
Ανρί Μουασάν

Ο Φερντινάν Φρεντερίκ Ανρί Μουασάν ("Ferdinand Frederick Henri Moissan", 28 Σεπτεμβρίου 1852 – 20 Φεβρουαρίου 1907) ήταν Γάλλος χημικός που τιμήθηκε με το Βραβείο Νομπέλ Χημείας το 1906 «για τη μελέτη και απομόνωση του στοιχείου φθόριο, και για τον ηλεκτρικό λέβητα που πήρε το όνομά του». Υπήρξε ο πρώτος Γάλλος χημικός στην Ιστορία που τιμήθηκε με το συγκεκριμένο Βραβείο.
Δείκτης Ελευθερίας του Τύπου

Ο Δείκτης Ελευθερίας του Τύπου είναι μια ετήσια κατάταξη των χωρών που συντάσσεται και δημοσιεύεται από τους Δημοσιογράφους Χωρίς Σύνορα (RSF) με βάση την αξιολόγηση από τον οργανισμό των στοιχείων για την ελευθερία του τύπου στις χώρες αυτές κατά το προηγούμενο έτος. Αντικατοπτρίζει το βαθμό ελευθερίας που έχουν οι δημοσιογράφοι, τα πρακτορεία ειδήσεων, και χρήστες του Διαδικτύου σε κάθε χώρα, και οι προσπάθειες που έγιναν από τις αρχές για να σέβονται και να διασφαλίζουν το σεβασμό για την ελευθερία αυτή. Οι Δημοσιογράφοι Χωρίς Σύνορα επισημαίνουν ότι ο δείκτης ασχολείται μόνο με την ελευθερία του Τύπου και δεν μετρά την ποιότητα της δημοσιογραφίας ούτε κοιτάζει παραβιάσεις ανθρωπίνων δικαιωμάτων γενικά.
NGC 86

Ο NGC 86 είναι σπειροειδής γαλαξίας στον αστερισμό Ανδρομέδα. Απέχει 250 εκατομμύρια έτη φωτός και έχει διάμετρο περίπου 45.000 ετών φωτός.

Τον ανακάλυψε ο Γάλλος αστρονόμος Γκυγιώμ Μπιγκουρντάν (Guillaume Bigourdan) στις 14 Νοεμβρίου 1884.
Σαλιγκάρι της νήσου Πρίκλι Πέαρ

Το Σαλιγκάρι της νήσου Πρίκλι Πέαρ "(Prickly Pear Island snail)", επίσης γνωστό και ως σαλιγκάρι Πρίκλι Πέαρ, με την επιστημονική ονομασία "Micrarionta opuntia", είναι ένα είδος μεσαίου μεγέθους χερσαίου σαλιγκαριού, το οποίο αναπνέει αέρα. Είναι πνευμονοφόρο γαστερόποδο μαλάκιο, που κατατάσσεται στην οικογένεια "Helminthoglyptidae". 

Το είδος αυτό είναι ενδημικό στις Ηνωμένες Πολιτείες.
Στρατηγίς Τζιλιάπετρ

Η Στρατηγίς Τζιλιάπετρ ήταν διοικητική διαίρεση της Βυζαντινής Αυτοκρατορίας, ήταν μικρό σε έκταση Θέμα, γι΄ αυτό λεγόταν Στρατηγίς, και περιλάμβανε την πόλη της Τζιλιάπετρ και τα περίχωρα της.

Δημιουργήθηκε τον 10ο αιώνα αφού από κλεισούρα μετατράπηκε σε στρατηγίς, διατηρήθηκε έως τον 11ο αιώνα όταν πιθανότατα προσαρτήθηκε στο Θέμα Ιβηρίας ή στο Κατεπανάτο Μεγάλης Αρμενίας και Ιβηρίας. 

Γνωστοί διοικητές της Στρατηγίδος ήταν οι :
* Κωνσταντίνος
Στρατηγίς Μελτής

Η Στρατηγίς Μελτής ήταν διοικητική διαίρεση της Βυζαντινής Αυτοκρατορίας, ήταν μικρό σε έκταση Θέμα, γι' αυτό λεγόταν Στρατηγίς, και περιλάμβανε το Φρούριο της Μελτής και τα περίχωρα του. Η Μελπή βρισκόταν κοντά στην Θεοδοσιούπολη και τμήμα της παλιάς ρωμαϊκής επαρχίας της Αρμενίας.

Διοικητής της Στρατηγίδος αναφέρεται ο Λέων Τορνίκιος.
Grumman F6F Hellcat

Το Grumman F6F Hellcat ήταν μονοκινητήριο μαχητικό αεροσκάφος το οποίο αναπτύχθηκε στον Δεύτερο Παγκόσμιο Πόλεμο για να επιχειρεί από τα αεροπλανοφόρα του Πολεμικού Ναυτικού των ΗΠΑ. Αντικατέστησε τα μαχητικά F4F Wildcat, τα οποία επίσης ήταν προϊόντα της Grumman. Ανταγωνιστικό του Hellcat για τον ρόλο του βασικού μαχητικού των αεροπλανοφόρων ήταν το Vought F4U Corsair, όμως τελικά προτιμήθηκε το πρώτο, διότι το Corsair αντιμετώπιζε προβλήματα στις προσνηώσεις.

Το Hellcat εξελίχθηκε στο σημαντικότερο Αμερικανικό μαχητικό αυτής της κλάσης στο δεύτερο μισό του πολέμου. Παρόλο που ομοίαζε με το προγενέστερο F4F επρόκειτο για ένα εντελώς νέο σχέδιο, που αποδείχθηκε πολύ στιβαρό και αντιμετώπισε με μεγάλη επιτυχία τα περίφημα ιαπωνικά μαχητικά Mitsubishi A6M Zero, που είχαν κυριαρχήσει στο Θέατρο επιχειρήσεων Ειρηνικού τα πρώτα χρόνια της σύρραξης.

Κατασκευάστηκαν 12.200 F6F συνολικά. Εκτός από το Ναυτικό, παρέλαβαν τέτοια αεροσκάφη το Σώμα των Πεζοναυτών των ΗΠΑ και η "Fleet Air Arm", η αεροπορική δύναμη του Βασιλικού Ναυτικού. Μεταπολεμικά τα Hellcat αποσύρθηκαν από τις μονάδες πρώτης γραμμής, αλλά αρκετά παρέμειναν σε υπηρεσία ως νυκτερινά μαχητικά.
Στρατηγίς Ματζικέρτ

μικρογραφία|Τα Βυζαντινά θέματα το 1025
Η Στρατηγίς Ματζικέρτ ήταν διοικητική διαίρεση της Βυζαντινής Αυτοκρατορίας, ήταν μικρό σε έκταση Θέμα, γι΄ αυτό λεγόταν Στρατηγίς, και περιλάμβανε την πόλη του Ματζικέρτ και τα περίχωρα της.

Δημιουργήθηκε μετά το 990 έως το 1001 που εντάχτηκε στο Καπετανάτο της Ιβηρίας, το 1019 περίπου που αποτέλεσε τμήμα του Κατεπανάτου της Βαασπρακανίας, το 1070 λεηλατήθηκε και καταλήφθηκε η πόλη από τους τουρκομάνους.

Γνωστοί διοικητές της Στρατηγίδος ήταν οι :
* Νικηφόρος, αρχές 11ου αιώνα
* Βασίλειος Αποκάπης, 1054
Αγγελική Βιβλιοθήκη

Η Αγγελική Βιβλιοθήκη (ιταλικά: "Biblioteca Angelica") είναι δημόσια βιβλιοθήκη, που βρίσκεται στη Ρώμη της Ιταλίας, στην πλατεία του Αγίου Αυγουστίνου και δίπλα στο ναό του ιδίου. Στη βιβλιοθήκη περιέχονται 120.000 τόμοι βιβλίων, 3.000 χειρόγραφα, και το υλικό της θεωρείται πολύ σημαντικό για τη Μεταρρύθμιση και την Αντιμεταρρύθμιση στη Ρωμαιοκαθολική Εκκλησία.
Γιώργος Τσακανίκας

Ο Γιώργος Τσακανίκας (10 Νοεμβρίου 1934 - 1 Μαρτίου 2016) ήταν Έλληνας σφαιροβόλος.
Γιάννης Φάκας

Ο Γιάννης Φάκας (γεννημένος στις 16 Μαρτίου 1964) είναι Έλληνας προπονητής πετοσφαίρισης και παλαίμαχος επαγγελματίας διεθνής πετοσφαιριστής. Έχει ύψος 196εκ και αγωνιζόταν στη θέση του ακραίου.
Τόμισλαβ Τσόσκοβιτς

Ο Τόμισλαβ Τσόσκοβιτς (γεννημένος στις 22 Απριλίου 1979) είναι Βόσνιος, με Κροατική υπηκοότητα, παλαίμαχος διεθνής πετοσφαιριστής. Έχει ύψος 198εκ και αγωνιζόταν στη θέση ακραίου.
Αλαί αι Αραφηνίδες

Οι Αλαί αι Αραφηνίδες (), (ο δήμος: Αλών Αραφηνίδων) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας) που, με βάση τις αρχαίες πηγές, βρίσκονταν στην Ανατολική Αττική, ανάμεσα στον Μαραθώνα και στην Βραυρώνα. Πρόκειται για την ευρύτερη περιοχή της σύγχρονης αλυκής της Ραφήνας και τη συνεχόμενη περιοχή της Αρτέμιδας.
Ναθάνιελ Μπλις

Ο αιδεσιμότατος Ναθάνιελ Μπλις ("Nathaniel Bliss", 28 Νοεμβρίου 1700 – 2 Σεπτεμβρίου 1764) ήταν Άγγλος αστρονόμος, ο 4ος χρονικά Βασιλικός Αστρονόμος της Μεγάλης Βρετανίας, από το 1762 ως τον θάνατό του.
Παρμενίων Αβδελίδης

Ο Παρμενίων Αβδελίδης (αποβιώσας στις 27 Σεπτεμβρίου 1994) ήταν στέλεχος της Αριστεράς, που διετέλεσε μέλος της «Κυβέρνησης του Βουνού».

Υπήρξε στέλεχος του Αγροτικού Κόμματος (ΑΚΕ-ΚΚΕ). 

Στις 31 Ιανουαρίου 1949 ανέλαβε υπουργός Εθνικής Οικονομίας στην κυβέρνηση του βουνού, με πρωθυπουργό τον Μήτσο Παρτσαλίδη. Παρέμεινε υπουργός ως τις 29 Αυγούστου 1949. Με τη σύζυγό του, Δήμητρα, απέκτησαν παιδιά.

Συνέγραψε αρκετά βιβλία.

Πέθανε το 1994 και κηδεύτηκε στις 28 Σεπτεμβρίου από τον ιερό ναό του Κοιμητηρίου της Νέας Φιλαδέλφειας στον Κόκκινο Μύλο.
Χρίστο Τσβετάνοφ

Ο Χρίστο Τσβετάνοφ (γεννημένος στις 29 Μαρτίου 1978) είναι Βούλγαρος παλαίμαχος διεθνής πετοσφαιριστής. Έχει ύψος 197εκ και αγωνιζόταν στη θέση του κεντρικού.
Αντώνης Τσακιρόπουλος

Ο Αντώνης Τσακιρόπουλος (γεννημένος στις 1 Ιουλίου 1969) είναι Έλληνας παλαίμαχος διεθνής πετοσφαιριστής και νυν προπονητής πετοσφαίρισης. Έχει ύψος 205εκ και αγωνιζόταν στη θέση του κεντρικού.
Κώστας Ταμπουρατζής

Ο Κώστας Ταμπουρατζής (γεννημένος στις 3 Σεπτεμβρίου 1983) είναι Έλληνας επαγγελματίας διεθνής πετοσφαιριστής. Έχει ύψος 191εκ και αγωνίζεται στη θέση του λίμπερο.
Κώστας Στιβαχτής

Ο Κώστας Στιβαχτής (γεννημένος στις 22 Μαΐου 1980) είναι Έλληνας επαγγελματίας πετοσφαιριστής. Έχει ύψος 1,86 μ. και αγωνίζεται στη θέση του πασαδόρου.
Γιώργος Σφενδυλάκης

Ο Γιώργος Σφενδυλάκης (Αθήνα, 12 Δεκεμβρίου 1988) είναι Έλληνας επαγγελματίας πετοσφαιριστής. Έχει ύψος 2,02 μ. και αγωνίζεται στη θέση του κεντρικού.
Αντρέι Σπίνου

Ο Αντρέι Σπίνου (ρουμ.: Andrei Spînu, 24 Ιανουαρίου 1987) είναι Ρουμάνος διεθνής πετοσφαιριστής. Γεννήθηκε στην πρωτεύουσα της Μολδαβίας Κισινάου, έχει ύψος 2,10 μ. και αγωνίζεται στη θέση του κεντρικού.
Ρενό Ερπ

Ο Ρενό Ερπ (γεννημένος στις 21 Ιουλίου 1975) είναι Γάλλος παλαίμαχος διεθνής πετοσφαιριστής. Έχει ύψος 197εκ και αγωνιζόταν στη θέση του ακραίου.
Ρομπέρτο Πιάτσα

Ο Ρομπέρτο Πιάτσα (γεννημένος στις 29 Ιανουαρίου 1968) είναι Ιταλός προπονητής πετοσφαίρισης και παλαίμαχος επαγγελματίας πετοσφαιριστής. Αγωνιζόταν στη θέση του κεντρικού.
Βέλικο Πέτκοβιτς

Ο Βέλικο Πέτκοβιτς (γεννημένος στις 23 Ιανουαρίου 1977) είναι Σέρβος παλαίμαχος διεθνής πετοσφαιριστής. Έχει ύψος 199εκ και αγωνιζόταν στη θέση του πασαδόρου.
Οσβάλντο Ερνάντες

Ο Οσβάλντο Ερνάντες Σάμπερτ (γεννημένος στις 11 Ιουλίου 1970 είναι Κουβανός παλαίμαχος διεθνής πετοσφαιριστής. Έχει ύψος 198εκ και αγωνιζόταν στη θέση του ακραίου αλλά και του διαγώνιου.
Ντέγιαν Μπόγιοβιτς

Ο Ντέγιαν Μπόγιοβιτς (γεννημένος στις 3 Απριλίου 1983) είναι Σέρβος, βουλγαρικής καταγωγής, πρώην διεθνής πετοσφαιριστής. Έχει ύψος 1,98 μ. και αγωνιζόταν στη θέση του διαγώνιου.
Πάολο Μέρλο

Ο Πάολο Μέρλο (γεννημένος στις 12 Οκτωβρίου 1965) είναι Ιταλός παλαίμαχος διεθνής πετοσφαιριστής. Έχει ύψος 201εκ και αγωνιζόταν στη θέση του κεντρικού.
Γίρι Κραλ

Ο Γίρι Κραλ (γεννημένος στις 8 Ιουνίου 1981) είναι Τσέχος πετοσφαιριστής. Έχει ύψος 200εκ και αγωνίζεται στη θέση του κεντρικού.
Χερμάνς Έγκλσκαλνς

Ο Χερμάνς Έγκλσκαλνς (γεννημένος στις 8 Δεκεμβρίου 1990) είναι Λετονός επαγγελματίας πετοσφαιριστής. Έχει ύψος 2,02 μ. και αγωνίζεται στη θέση του διαγώνιου.
Κόνραντ Γκούζντα

Ο Κόνραντ Γκούζντα (Konrad Guzda) (γεννημένος στις 25 Σεπτεμβρίου 1990) είναι Πολωνός με ελληνική υπηκοότητα επαγγελματίας πετοσφαιριστής. Έχει ύψος 1,85 μ. και αγωνίζεται στη θέση του λίμπερο.
Μάρκος Γαλιώτος

Ο Μάρκος Γαλιώτος (γεννημένος στις 23 Αυγούστου 1996) είναι Έλληνας επαγγελματίας πετοσφαιριστής. Έχει ύψος 1,95 μ. και αγωνίζεται στη θέση του πασαδόρου.
Κατερίνα Βασιλάκη

Η Κατερίνα Βασιλάκη (γεννήθηκε στις 5 Ιουλίου 1976) είναι Ελληνίδα πρώην αθλήτρια της πετοσφαίρισης που αγωνιζόταν ως πασαδόρος.
Ειρήνη Κοκκινάκη

Η Ειρήνη Κοκκινάκη (6 Ιουνίου 1996, Αθήνα) είναι Ελληνίδα διεθνής αθλήτρια πετοσφαίρισης.
Άννα Ζιβογίνοβιτς

Η Άννα Ζιβογίνοβιτς (Σέρβικα: Ана Живојиновић, 4 Ιουλίου 1991, Βάλιεβο) είναι Σέρβα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως ακραία. Μέχρι το 2019 ήταν γνωστή ως Άννα Λαζάρεβιτς (Σέρβικα: Ана Лазаревић), οπότε παντρεύτηκε τον διεθνή σέρβο πολίστα Στέφαν Ζιβογίνοβιτς.
Στέφανος φαν ντερ Άγγεν

Ο Στέφανος φαν ντερ Άγγεν (ολλανδικά: "Steven van der Hagen") (Αμερσφόρτ, 1563 - 1621) υπήρξε Ολλανδός θαλασσοπόρος. 

Ήταν αρχηγός στόλου, που απαρτιζόταν από 13 πλοία, κι από το 1603, ξεκαθάριζε τον Ινδικό Ωκεανό, από πορτογαλικά και ισπανικά πλοία, που φορολογούσαν πλοία άλλων εθνικοτήτων. Στη συνέχεια, η δράση του επικεντρώθηκε στον διωγμό των Πορτογάλων, με τον ίδιο πάντα στόλο, από τα νησιά Μολούκες. Έτσι, με αυτόν τον τρόπο εξασφαλίστηκε το ολλανδικό μονοπώλιο του εμπορείου με τις Ινδίες και δη για ένα μεγάλο χρονικό διάστημα.
Κωνσταντίνα Βλαχάκη

Η Κωνσταντίνα Βλαχάκη (8 Μαΐου 1995, Χανιά) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα της Θέτιδας Βούλας στην Βόλεϊ Λιγκ της Ελλάδας ως ακραία. Παράλληλα, η Βλαχάκη είναι και αθλήτρια του μπιτς βόλει έχοντας εκπροσωπήσει την Ελλάδα σε διάφορες διοργανώσεις.
Μελίνα Εμμανουηλίδου

Η Μελίνα Εμμανουηλίδου (18 Σεπτεμβρίου 1994, Κόρινθος) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Α.Ο. Θήρας στην Βόλεϊ Λιγκ της Ελλάδας ως κεντρική.
Κατερίνα Γιώτα

Η Κατερίνα Γιώτα (3 Ιουλίου 1990, Αγία Πετρούπολη) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως κεντρική.
Ντεμπρέ Μπιζέν

thumb|right|200px|Ντεμπρέ Μπιζέν
Χαλκογραφία του Ντεμπρέ Μπιζέν "(Debre Bizen)", [[Ερυθραία]]. Αυτή η χάραξη, δημοσιεύθηκε αρχικά από τον "J.T. Bent", στο βιβλίο: «Η Ιερή Πόλη των Αιθιόπων» "(«The Sacred City of the Ethiopians»)", ([[Λονδίνο]], 1896).
Το Ντεμπρέ Μπιζέν "(Debre Bizen)" είναι το πιο γνωστό μοναστήρι της Ορθόδοξης Εκκλησίας Ταουαχιντό "(Tawāhidō)" της Ερυθραίας. Βρίσκεται στην κορυφή του όρους Ντεμπρέ Μπιζέν (825 μέτρα), κοντά στην πόλη Νεφασίτ "(Nefasit)" στην Ερυθραία. Η βιβλιοθήκη της, περιέχει πολλά σημαντικά χειρόγραφα στη γλώσσα Γκέ'εζ "(Ge'ez)".
Στρατηγίς Τελούχ

μικρογραφία|Τα Βυζαντινά θέματα το 1025
Η Στρατηγίς Τελούχ ήταν διοικητική διαίρεση της Βυζαντινής Αυτοκρατορίας, ήταν μικρό σε έκταση Θέμα, γι΄ αυτό λεγόταν Στρατηγίς, και περιλάμβανε την πόλη Τελούχ, αρχαία Ελληνική Δολίχη, η σημερινή Ντουλούκ της Συρίας, και τα περίχωρα της. Διοικητικά ο στρατηγός Τελούχ ήταν υφιστάμενος του Δούξ της Αντιόχειας.

Αναφέρεται σαν θέμα πρώτη φορά το 1030 όταν ο διοικητής του Γεώργιος Μανιάκης αντιμετώπισε επιτυχημένα αραβική εισβολή. Το 1051 αναφέρεται στρατιωτικό σώμα από το Τελούχ να συμμετέχει στην εκστρατεία κατά των Πετσενέγκων. Αναφέρεται στην "Αλεξιάδα" της Άννας Κομνηνής σαν στρατηγίδα και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως. Ο Ιωάννης Σκυλίτζης αναφέρει ότι από το Θέμα Τελούχ πέρασε ο αυτοκράτορας Ρωμανός Δ΄ Διογένης πηγαίνοντας στην Γερμανίκεια κατά την Συριακή εκστρατεία του 1068.

Γνωστοί διοικητές ήταν οι :
* Γεώργιος Μανιάκης
* Μιχαήλ
Γκαμπριέλα Τσβετάνοβα

Η Γκαμπριέλα Τσβετάνοβα (βουλγ.: Габриела Цветанова, 11 Απριλίου 1991, Σόφια) είναι Βουλγάρα διεθνής αθλήτρια πετοσφαίρισης, η οποία αγωνίζεται με τη φανέλα της Μαρίτσα Φιλιππούπολης στο Πρωτάθλημα πετοσφαίρισης γυναικών Βουλγαρίας ως διαγώνια (2016-17).
Νταχάου

Το Νταχάου ("Dachau", προφορά στα γερμανικά Ντάχαου [ˈdaxaʊ]) είναι πόλη στην Άνω Βαυαρία, στη νότια Γερμανία. Βρίσκεται περίπου 20 χιλιόμετρα βορειοδυτικά του Μονάχου. Έχει 45.621 κατοίκους. Το Νταχάου ιδρύθηκε τον 9ο αιώνα μ.Χ. Η πόλη είναι ιδιαίτερα γνωστή για το στρατόπεδο συγκέντρωσης, που βρίσκεται σε προάστιο της πόλης και δημιουργήθηκε από τους Ναζί το 1933.
NGC 184

Ο NGC 184 είναι φακοειδής γαλαξίας στον αστερισμό Ανδρομέδα. Τον ανακάλυψε ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan) στις 6 Οκτωβρίου 1883.
NGC 96

Ο NGC 96 είναι φακοειδής γαλαξίας στον αστερισμό Ανδρομέδα. Απέχει περίπου 275 εκατομμύρια έτη φωτός και έχει διάμετρο 40.000 ετών φωτός.

Τον ανακάλυψε ο Γάλλος αστρονόμος Guillaume Bigourdan στις 24 Οκτωβρίου 1884.
NGC 214

Ο NGC 214 είναι ραβδωτός σπειροειδής γαλαξίας στον αστερισμό Ανδρομέδα. Τον ανακάλυψε ο αστρονόμος Ουίλιαμ Χέρσελ (Frederick William Herschel) στις 10 Σεπτεμβρίου 1784.
NGC 226

Ο NGC 226 είναι σπειροειδής γαλαξίας στον αστερισμό Ανδρομέδα. Απέχει περίπου 220 εκατομμύρια έτη φωτός και έχει διάμετρο περίπου 60.000 έτη φωτός. Στην καταχώρηση του καταλόγου UGG αναφέρεται ότι ως διάχυτος, με ασύμμετρα εξωτερικά τμήματα και ότι δεν εντοπίστηκε σπειροειδής δομή.

Τον ανακάλυψε ο αστρονόμος Τζων Χέρσελ (John Herschel) στις 22 Νοεμβρίου 1827.
NGC 3195

Το πλανητικό νεφέλωμα NGC 3195 από το [[Διαστημικό τηλεσκόπιο Χαμπλ]]
Το NGC 3195 ή Caldwell 109 είναι πλανητικό νεφέλωμα στον αόρατο από την Ελλάδα αστερισμό Χαμαιλέoντα. Έχει φαινόμενο μέγεθος +11,6 και είναι το νοτιότερο φωτεινό πλανητικό νεφέλωμα στον γήινο ουρανό. Το ανακάλυψε ο Τζον Χέρσελ το 1835. Έχει ωοειδές σχήμα και ένα μεγάλο τηλεσκόπιο αποκαλύπτει περισσότερες λεπτομέρειες. Ο κεντρικός του αστέρας είναι αμυδρός, με φαινόμενο μέγεθος +15,3. Υπολογίζεται ότι απέχει από τη Γη 5.500 έτη φωτός.
NGC 4609

O NGC 4609 ή Caldwell 98 είναι ανοικτό σμήνος το οποίο απέχει περίπου 1300 Parsec και βρίσκεται στον αστερισμό Σταυρός του Νότου.

Το ανακάλυψε ο αστρονόμος Τζέημς Ντάνλοπ (James Dunlop) στις 12 Μαΐου 1826.
NGC 4372

To NGC 4372 ή Caldwell 108 είναι σφαιρωτό σμήνος κλάσης XII στον αστερισμό Μυία. Έχει φαινόμενο μέγεθος +7,2 και απέχει 18.900 έτη φωτός από την Γη. 

Το ανακάλυψε ο αστρονόμος Τζέημς Ντάνλοπ (James Dunlop.) στις 30 Απριλίου 1826.
NGC 362

To NGC 362 ή Caldwell 104 είναι σφαιρωτό σμήνος το οποίο βρίσκεται στον αστερισμό Τουκάνα, λίγο βορειότερα από το Μικρό Νέφος του Μαγγελάνου. Το ανακάλυψε ο αστρονόμος Τζέημς Ντάνλοπ (James Dunlop) την 1η Αυγούστου 1826. Είναι ορατό δια γυμνού οφθαλμού και ιδιαίτερα εντυπωσιακό εάν παρατηρηθεί με τηλεσκόπιο, παρόλο που το επισκιάζει ως ένα βαθμό το παραπλήσιο αστρικό σμήνος 47 Τουκάνας διότι είναι μεγαλύτερο και λαμπρότερο.

Το NGC 362 είναι σχετικά νέο σμήνος με πολλούς διπλούς αστέρες και ένα ιδιαίτερα μικρό πυρήνα διαμέτρου δεκατριών ετών φωτός. Ενδιαφέρουσα είναι επίσης η τροχιά του, που το φέρνει σε απόσταση μόλις 3.260 ετών φωτός από το κέντρο του γαλαξία μας.
Διπλό Σμήνος

thumb|250px|Το Διπλό Σμήνος, το NGC 869 αριστερά και το NGC 884 δεξιά.
Το Διπλό Σμήνος (γνωστό και ως "Caldwell 14") είναι η κοινή ονομασία για τα ανοικτά αστρικά σμήνη NGC 869 και NGC 884, τα οποία είναι επίσης γνωστά και ως h Περσέως και χ Περσέως αντίστοιχα, τα οποία βρίσκονται σε μικρή απόσταση μεταξύ τους στον αστερισμό Περσέα. Και τα δύο σμήνη απέχουν περίπου 7.500 έτη φωτός από τη Γη. Τα δύο σμήνη έχουν φωτεινότητα 4,3 και 4,4 και είναι ορατά με γυμνό οφθαλμό σαν μια ενιαία νεφελότητα ανατολικά της Κασσιόπης. Ο πρώτος που τα αναφέρει είναι ο Ίππαρχος ο Ρόδιος το 130 π.Χ..

Είναι δύο πολύ νεαρά σμήνη, και τα δύο με ηλικία περίπου 12 εκατομμυρίων ετών και ανήκουν και τα δύο στην ομάδα ΟΒ Περσέας 1. Οι θερμότεροι αστέρες είναι φασματικού τύπου Β0. Το NGC 869 έχει μάζα ίση με 3.700 ηλιακές μάζες και το NGC 884 με 2.800. Έρευνες έχουν δείξει ότι και τα δύο σμήνη περιβάλλονται από μια εκτεταμένη άλω αστέρων με συνολική μάζα τουλάχιστον 20.000 ηλιακές μάζες.
Κώστας Λαπαβίτσας

Ο Κώστας Λαπαβίτσας είναι Έλληνας οικονομολόγος, καθηγητής της Σχολής Ανατολικών και Αφρικανικών Σπουδών του Πανεπιστημίου του Λονδίνου και πολιτικός. Στις Ελληνικές βουλευτικές εκλογές Ιανουαρίου 2015, εξελέγη βουλευτής Ημαθίας με τον Συνασπισμό Ριζοσπαστικής Αριστεράς και, εν συνεχεία, προσχώρησε στη Λαϊκή Ενότητα.

Ο Κώστας Λαπαβίτσας γεννήθηκε στις 20 Ιανουαρίου 1961 στη Θεσσαλονίκη. Το 1982 απέκτησε τίτλο μάστερ από τη Σχολή Οικονομικών του Λονδίνου, ενώ το 1986 απέκτησε το διδακτορικό του από το Κολλέγιο Μπίρκμπεκ. Το 1999 προσελήφθη ως λέκτορας στη Σχολή Ανατολικών και Αφρικανικών Σπουδών, ενώ το 2008 έγινε καθηγητής στο ίδιο πανεπιστήμιο.

Είναι γνωστός για την κριτική του στο σύγχρονο δυτικό χρηματοοικονομικό σύστημα, ιδιαίτερα σε σχέση με την ελληνική κρίση χρέους, την κρίση της ευρωζώνης και την Ευρωπαϊκή Ένωση. Επίσης, αρθρογραφεί στον ελληνικό τύπο και στην εφημερίδα The Guardian, ενώ έχει διδάξει σε Πανεπιστήμια Ιαπωνίας και Τουρκίας. Το 2007 ίδρυσε την ομάδα οικονομολόγων "Research on Money and Finance" (RMF).

Από το 2011, ο Λαπαβίτσας, μαζί με άλλους Έλληνες οικονομολόγους, εκφράζει έντονα ευρωσκεπτικιστικές απόψεις, καθώς υποστηρίζει την εγκατάλειψη του ευρώ από την Ελλάδα και την υιοθέτηση της δραχμής για την αντιμετώπιση της ελληνικής κρίσης χρέους. Στις 2 Μαρτίου 2015, ο Λαπαβίτσας, σε άρθρο του στην "Guardian", υποστήριξε ότι είναι αδύνατο για την ελληνική κυβέρνηση να τερματίσει τη λιτότητα χωρίς να χρειαστεί να έρθει σε ρήξη με την ευρωζώνη.
Άγιο Μανδήλιο

μικρογραφία|Επάνω δεξιά ο βασιλιάς Άβγαρος κρατα το Άγιο Μανδήλιο με την Aχειροποίητη εικόνα

Το Άγιο Μανδήλιο είναι ένα από τα απολεσθέντα κειμήλια της Ορθοδόξου Εκκλησίας. Πρόκειται για ένα κομμάτι ύφασμα πάνω στο οποίο έχει αποτυπωθεί με θαυματουργό τρόπο (Αχειροποίητος Εικόνα) η εικόνα του προσώπου του Χριστού. Σύμφωνα πάντα με τον θρύλο της Ορθόδοξης Εκκλησίας, με αυτό θεραπεύτηκε ο Βασιλιάς της Έδεσσας Άβγαρος>. Του αποδίδονται ακόμη οι ονομασίες "Μανδήλιον" ή " Η Εικόνα της Έδεσσας"
Εθνική Κεντρική Βιβλιοθήκη της Ρώμης

Η Εθνική Κεντρική Βιβλιοθήκη της Ρώμης ("Biblioteca Nazionale Centrale di Roma") είναι η μία από τις δύο κεντρικές εθνικές βιβλιοθήκες της Ιταλίας, μαζί με την Εθνική Κεντρική Βιβλιοθήκη της Φλωρεντίας. (Συνολικά, το σύστημα της Εθνικής Βιβλιοθήκης της Ιταλίας έχει 47 παραρτήματα.)
Η αποστολή της βιβλιοθήκης είναι να αποκτά και να φυλάσσει όλα τα βιβλία που εκδίδονται στην Ιταλία, καθώς και τα σημαντικότερα ξένα βιβλία, ιδίως αυτά που αναφέρονται στην Ιταλία, και να τα διατηρεί προσβάσιμα σε όλους.

Η Εθνική Κεντρική Βιβλιοθήκη της Ρώμης έχει σήμερα περισσότερους από 7.000.000 τόμους βιβλίων (από τα οποία 25.000 του 16ου αιώνα), 2000 αρχέτυπα, 8000 χειρόγραφα, 10.000 σχέδια, 20.000 χάρτες και 1.342.154 μπροσούρες. Στεγάζεται σε κτήριο στη διεύθυνση Via Castro Pretorio 105.
Αρχιεπισκοπή της Ρίγας

Η Αρχιεπισκοπή της Ρίγας (Λατινικά: "Archiepiscopatus Rigensis", Κάτω Γερμανικά: "Erzbisdom Riga") ήταν αρχιεπισκοπή της Μεσαιωνικής Λιβονίας, υπαγόμενη στην Αγία Έδρα. Ιδρύθηκε το 1186 ως επισκοπή της Λιβονίας με έδρα το Ύξκυλ, ενώ, αφότου η έδρα της μεταφέρθηκε στην Ρίγα, μετατράπηκε στην επισκοπή της Ρίγας το 1202, η οποία αναβαθμίστηκε σε αρχιεπισκοπή το 1255.
Μόνμαθ

thumb|250px|Η μεσαιωνική γέφυρα του Μόνμαθ
Το Μόνμαθ (αγγλικά: "Monmouth", προφορά /ˈmɒnməθ/, ουαλικά: "Trefynwy" «Τρεβάνουι») είναι μικρή πόλη στο Μόνμαθσιρ της νοτιοανατολικής Ουαλίας. Σύμφωνα με την απογραφή του 2011 έχει 10.508 κατοίκους. Βρίσκεται στο σημείο όπου ο ποταμός Μόναου συμβάλλει με τον ποταμό Ουάι (Wye), τρία χιλιόμετρα από τα σύνορα με την Αγγλία. Η πόλη βρίσκεται 58 χιλιόμετρα βορειοανατολικά του Κάρντιφ και 200 χιλιόμετρα δυτικά του Λονδίνου.

Στην πόλη βρισκόταν ένα μικρό ρωμαϊκό οχυρό, το Βλέστιο (Blestium), ενώ ο οικισμός δημιουργήθηκαν όταν οι Νορμανδοί έφτιαξαν ένα κάστρο εκεί το 1067. Η μεσαιωνική πέτρινη γέφυρα με οχυρή πύλη επί του Μόναου είναι η μόνη αυτού του τύπου που σώζεται στη Βρετανία. Το κάστρο αργότερα πέρασε στην κατοχή του Οίκου του Λάνκαστερ και ήταν ο τόπος γέννησης του βασιλιά Ερρίκου Ε΄ το 1387. Το 1536 έγινε η κομητειακή πόλη του Μόνμαθσιρ.

Το Μόνμαθ είναι σήμερα τουριστικός προορισμός, ενώ στην οικονομία συνεισφέρουν το εμπόριο και η παροχή υπηρεσιών. Στο παρελθόν ήταν επίσης κέντρο επεξεργασίας μαλλιού, όπου κατασκευάζονταν οι δημοφιλείς πλεκτοί σκούφοι Μόνμαθ από τον 15ο αιώνα και έπειτα.
Ιγιαπέλ

Το Ιγιαπέλ (ισπανικά: "Illapel") είναι χιλιανή πόλη, η οποία είναι η πρωτεύουσα της επαρχίας Τσοάπα, στην περιοχή Κοκίμπο. Βρίσκεται κατά μήκος του ποταμού Ιγιαπέλ και σηματοδοτεί το στενότερο σημείο της χώρας κατά μήκος ενός παραλλήλου (94 χλμ). Βρίσκεται στα ανατολικά του Λος Βίλος.

Ως κοινότητα, το Ιγιαπέλ είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.
Σύμφωνα με την απογραφή του 2002 του Εθνικού Ινστιτούτου Στατιστικής, το Ιγιαπέλ εκτείνεται σε μια έκταση 2,629.1 χλμ² και έχει 30.355 κατοίκους.
Στρατηγίς Ερκνή

Η Στρατηγίς Ερκνή ήταν διοικητική διαίρεση της Βυζαντινής Αυτοκρατορίας τον 10ο αιώνα. Ήταν μικρό σε έκταση Θέμα, γι΄ αυτό και Στρατηγίς, και περιλάμβανε το Κάστρο Ερκνή, από την Αρμενική του ονομασία "Arkni", και την γύρω περιοχή.

Η Στρατηγίς βρισκόταν στα Αρμενικά θέματα, στην σημερινή Εργκανί στην Επαρχία Ντιγιαρμπακίρ της Τουρκίας, κοντά στην Ρωμανούπολη.
Άβγαρος

μικρογραφία|Άβγαρος Ε΄, ο Μαύρος

Ο Άβγαρος Ε΄ ή Αύγαρος Ε΄ ήταν ιστορικό πρόσωπο, βασιλιάς της Οσροηνής, περιοχής της Άνω Μεσοποταμίας με πρωτεύουσα την αρχαία πόλη της Έδεσσας. Βασίλεψε από το 4 π.Χ έως το 7 μ.Χ και από το 18 μ.Χ έως τον θάνατό του, το 50 μ.Χ. Είχε το προσωνύμιο "Ουχάμα" που σημαίνει Μαύρος.
Ρόκκα Αμπατσιάλε

Το Ρόκκα Αμπατσιάλε (ιταλικά: Rocca Abbaziale, "Κάστρο του Αββά") είναι ένα αββαείο, σχεδιασμένο ως κάστρο, στο Σουμπιάκο του Λάτιο στην Ιταλία.
Βασίλειο της Γερμανίας

Το Βασίλειο της Γερμανίας ή Γερμανικό Βασίλειο (, "Τευτονικό Βασίλειο") εξελίχθηκε από το ανατολικό μισό της πρώην Αυτοκρατορίας των Καρολιδών. Όπως η Αγγλοσαξονική Αγγλία και η μεσαιωνική Γαλλία, ξεκίνησε ως "ένα συνονθύλευμα, μια συγκέντρωση κάποτε ξεχωριστών και ανεξάρτητων... "gentes" [λαών] και "regna" [βασιλείων]". Η Ανατολική Φραγκία ("Ostfrankenreich") σχηματίστηκε με τη Συνθήκη του Βερντέν του 843, και τη δυνάστευε η Δυναστεία των Καρολιδών μέχρι το 911, από το σημείο το οποίο και μετά η βασιλεία έγινε εκλεκτορική. Οι αρχικοί εκλέκτορες ήταν οι ηγεμόνες των Φυλετικών Δουκάτων (Stem Duchies, Stammesherzogtümer), που εκλέγανε συνήθως ένα δικό τους. Μετά το 962, όταν ο Όθων Α΄ στέφθηκε αυτοκράτορας, το βασίλειο αποτέλεσε τον κύριο πυρήνα της Αγίας Ρωμαϊκής Αυτοκρατορίας, η οποία επίσης περιελάμβανε το Βασίλειο της Ιταλίας (μετά το 951), τη Βοημία (Κτήσεις του Βοημικού Στέμματος) (μετά το 1004) και τη Βουργουνδία (μετά το 1032). 

Η χρήση του όρου "rex teutonicorum" ("Βασιλιάς των Γερμανών") έγινε για πρώτη φορά κατά τη θητεία του Πάπα Γρηγόριου Ζ΄ κατά τη Έριδα Περιβολής (τέλος 11ου αιώνα), ίσως ως «όπλο» εναντίον του Ερρίκου Δ΄. Κατά το δωδέκατο αιώνα, για να τονίσουν τον αυτοκρατορικό και τον διεθνικό χαρακτήρα του αξιώματός τους, οι αυτοκράτορες άρχισαν να χρησιμοποιούν το τίτλο "rex Romanorum" (Βασιλιάς των Ρωμαίων) μετά την εκλογή τους (από τους πρίγκιπες-εκλέκτορες, επτά γερμανούς επίσκοπους και αριστοκράτες). Οι ξεχωριστοί τίτλοι για την Γερμανία, Ιταλία, Βουργουνδία, που παραδοσιακά είχαν δικές τους Αυλές, νόμους και καγκελαρίες, πέρασαν σταδιακά σε αχρηστία. Μετά την Αυτοκρατορική Μεταρρύθμιση ("Reichsreform") και τη Δίαιτα του Άουγκσμπουργκ, το Γερμανικό μέρος της Αγίας Ρωμαϊκής Αυτοκρατορίας χωρίστηκε σε Διοικητικές Περιφέρειες ("Reichskreise"), οι οποίες στην ουσία όριζαν τη Γερμανία σε σχέση με τα Ιταλικά εδάφη της Αυτοκρατορίας και το Βοημικό Βασίλειο. Υπάρχουν όμως σχετικά λίγες αναφορές σε Γερμανικό βασίλειο και μια αστάθεια στη χρήση του όρου.
Χάιμε Αλγκερσουάρι

Ο Χάιμε Αλγκερσουάρι (πλήρες όνομα Χάιμε-Βίκτορ Αλγερσουάρι Εσκουδέρο), (ισπανική γλώσσα: Jaime Víctor Alguersuari Escudero), προφορά ΔΦΑ: [ˈxaime alɣerˈswaɾi)], (γεν. στη Βαρκελώνη στις 23 Μαρτίου του 1990) είναι Ισπανός οδηγός αγώνων.
Ασκητική

Η Ασκητική (Salvatores dei) είναι βιβλίο του Έλληνα συγγραφέα, Νίκου Καζαντζάκη, με στοχαστικό περιεχόμενο. Η συγγραφή του ξεκίνησε το 1922 και τελείωσε το 1923, αλλά εκδόθηκε το 1927, από το αθηναϊκό περιοδικό Αναγέννηση. Στο έργο υπήρξαν διάφορες αναθεωρήσεις έως και το 1945, οπότε και εμφανίζεται ολοκληρωμένο. Πλέον, κυκλοφορεί από τις "Εκδόσεις Καζαντζάκη". Το βιβλίο αυτό θεωρείται ως ένα από τα δημοφιλέστερα του Έλληνα συγγραφέα, με πολλές μεταφράσεις και στο εξωτερικό.

Στο έργο αυτό, συναντάται η γνωστή φράση του συγγραφέα, η οποία αναγράφεται και στον τάφο του: "«Δεν ελπίζω τίποτα, δε φοβούµαι τίποτα, [...], είµαι λεύτερος.»"
Γιάννης Κυριακίδης

Ο Γιάννης Κυριακίδης είναι Έλληνας πετοσφαιριστής, ο οποίος γεννήθηκε στην Θεσσαλονίκη στις 7 Ιουλίου 1982 και αγωνίζεται ως ακραίος στην ομάδα του Άρη.
Εμμανουήλ Καρυωτάκης

Ο Εμμανουήλ Καρυωτάκης (Μέσα Λασίθι, 1884 - Αθήνα, 1952) υπήρξε Έλληνας δικηγόρος και βουλευτής.
Φωτεινή Καφετζάκη

Η Φωτεινή Καφετζάκη είναι Ελληνίδα πρώην διεθνής πετοσφαιρίστρια, η οποία γεννήθηκε στην Θεσσαλονίκη στις 13 Μαΐου 1977 και αγωνίστηκε κυρίως, ως διαγώνια στην ομάδα του Άρη, ενώ έπαιξε και στην Ιταλία.
Νίκος Μήλης

Ο Νίκος Μήλης είναι Έλληνας διεθνής πετοσφαιριστής, ο οποίος γεννήθηκε στα Γιαννιτσά στις 4 Νοεμβρίου του 1996 και αγωνίζεται ως διαγώνιος στην ομάδα του Φοίνικα Σύρου.
NGC 2261

Το NGC 2261 (γνωστό και ως Μεταβλητό Νεφέλωμα του Χαμπλ ή Caldwell 46) είναι μεταβλητό νεφέλωμα στον αστερισμό Μονόκερως. Φωτίζεται από το άστρο R Μονόκερου, το οποίο δεν είναι άμεσα ορατό. Το φωτογράφησε ο Έντγουιν Χαμπλ (Edwin Hubble) στις 26 Ιανουαρίου 1949 με το τηλεσκόπιο Χέιλ στο αστεροσκοπείο Πάλομαρ. Μάλιστα αυτό ήταν το "πρώτο φως" του εν λόγω τηλεσκοπίου. Ο μεγάλος αστρονόμος είχε ήδη μελετήσει το νεφέλωμα στα αστεροσκοπεία Γιέρκς και όρους Γουίλσον.

Η μεταβλητότητα ενδέχεται να οφείλεται σε πυκνά νέφη σκόνης κοντά στον R Μονόκερου, τα οποία παρεμποδίζουν περιοδικά τον φωτισμό του νεφελώματος από τον αστέρα.
NGC 2536

O NGC 2536 είναι ραβδωτός σπειροειδής γαλαξίας στον αστερισμό Καρκίνος. Αλληλεπιδρά βαρυτικά με τον γαλαξία NGC 2535. Τα δύο ουράνια σώματα αναφέρονται στον "Άτλαντα των περίεργων γαλαξιών".

Ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan) ανακάλυψε τον NGC 2536 στις 22 Ιανουαρίου 1877.
NGC 4658

Ο NGC 4658 είναι ραβδωτός σπειροειδής γαλαξίας στον αστερισμό Παρθένος. Τον ανακάλυψε ο αστρονόμος Ουίλιαμ Χέρσελ (Wilhelm Herschel) το 1786. Απέχει περίπου 100 εκατομμύρια έτη φωτός. Ανήκει στην ίδια ομάδα με τον NGC 4682, ενώ κοντά βρίσκεται και ο NGC 4663.
NGC 4710

Ο NGC 4710 είναι σπειροειδής γαλαξίας τύπου S0-a ο οποίος βρίσκεται στον αστερισμό Κόμη Βερενίκης. Έχει φαινόμενο μέγεθος 11,0 και τον ανακάλυψε ο αστρονόμος Ουίλιαμ Χέρσελ την 21η Μαρτίου 1784.
NGC 4565

thumb|250px|Ο γαλαξίας NGC 4565 στο κέντρο της εικόνας
O NGC 4565 (γνωστός και ως γαλαξίας Βελόνα ή Caldwell 38) είναι σπειροειδής γαλαξίας σε πλάγια θέαση στον αστερισμό Κόμη Βερενίκης. Απέχει 39 ±10 εκατομμύρια έτη φωτός. Αποτελεί ένα από τα χαρακτηριστικότερα και διασημότερα παραδείγματα γαλαξία σε πλάγια θέαση στον γήινο ουρανό. Ο πυρήνας του είναι ενεργός, τύπου Σίφερτ. 

Ο γαλαξίας έχει φαινόμενο μέγεθος +9,6 και μέγιστη διάσταση ίση με το μισό της Πανσελήνου. Βρίσκεται κοντά στον βόρειο γαλαξιακό πόλο.

Τον γαλαξία ανακάλυψε ο Ουίλιαμ Χέρσελ το 1785.
Άγιος Όθων

Ο Άγιος Όθων (1062/63-1139) ήταν Γερμανός επίσκοπος και άγιος της Δυτικής Εκκλησίας.
NGC 2506

thumb|250px|Ερασιτεχνική φωτογραφία του NGC 2506
Το NGC 2506 ή Caldwell 54 είναι ανοικτό σμήνος τύπου I2r στον αστερισμό Μονόκερως. Έχει φαινόμενο μέγεθος +7,6 και η απόσταση του από την Γη υπολογίζεται στα 11.000 έτη φωτός. Η διάμετρός του είναι 25 - 35 έτη φωτός.

Το ανακάλυψε ο αστρονόμος Ουίλιαμ Χέρσελ (William Herschel) 23 Φεβρουαρίου 1791.
NGC 2362

To NGC 2362 (γνωστό και ως σμήνος του τ Μεγάλου Κυνός ή Caldwell 64) είναι ανοικτό σμήνος στον αστερισμό Μέγας Κύων. Το λαμπρότερο άστρο του είναι το τ Μεγάλου Κυνός, ένας αστέρας τύπου Ο8, με φαινόμενο μέγεθος +4,39. Το σμήνος απέχει 1,48 kpc (4.820 έτη φωτός) και είναι σχετικά νέο σε ηλικία (4-5 εκατομμύρια χρόνια).

Πρόκειται για μεγάλο σχηματισμό που υπερβαίνει τις 500 ηλιακές μάζες και αποτελείται από περίπου 60 άστρα. Σχετίζεται με το γιγαντιαίο νεφέλωμα Sh2-310 και το VY Μεγάλου Κυνός, ένα ερυθρό υπεργίγαντα ο οποίος βρίσκεται σε παρόμοια απόσταση. Γύρω από το NGC 2362 δεν παρατηρείται πλέον νεφελώτητα ή εκπομπή ΗΙΙ, γεγονός που σημαίνει ότι οι αστρικοί άνεμοι των μελών του σμήνους απομάκρυναν τα αέρια και τη σκόνη, σχηματίζοντας μια κοιλότητα. Ιδιαίτερα χαρακτηριστική είναι η συσπείρωση του σμήνους γύρω από το κεντρικό άστρο (το τ Μέγα Κυνός) και τουλάχιστον 30 αστέρες τύπου Β, ενώ μέλη του σμήνους είναι άστρα μικρότερης μάζας. Υπολογίζεται ότι θα ξεπεράσει σε ηλικία τις Πλειάδες αλλά πιθανότατα θα διαλυθεί πριν φτάσει στην ηλικία των Υάδων (περίπου 600 εκατομμυρίων ετών).

Πρώτος ανακάλυψε το σμήνος ο Τζοβάνι Μπατίστα Οντιέρνα (Giovanni Battista Hodierna) πριν το 1654, όμως το έργο του παρέμενε άγνωστο μέχρι την σύγχρονη εποχή. Ο αστρονόμος Ουίλιαμ Χέρσελ (William Herschel) ανακάλυψε ανεξάρτητα το ίδιο ουράνιο σώμα στις 4 Μαρτίου 1783.
Ηρακλάς

Ο Ηρακλάς (αρχ. ) ήταν αρχαίος Έλληνας ιατρός και φυσικός του 1ου αιώνα μ.Χ. του οποίου οι περιγραφές των χειρουργικών κόμβων και επιδέσεων σώζονται στο 48ο βιβλίο του Ορειβάσιου .

Ο Ηρακλάς περιέγραψε λεπτομερώς 16 διαφορετικούς κόμβους και επιδέσεις, συμπεριλαμβανομένης της αρχαιότερης γνωστής γραπτής αναφοράς σε ένα έγχορδο σχήμα. Οι συνοδευτικές εικονογραφήσεις των κόμβων προστέθηκαν αργότερα από τους αντιγραφείς του βιβλίου κατά την Αναγέννηση, αλλά η σύγχρονη ανάλυση των γραπτών του από εμπειρογνώμονες κόμβων έχει δείξει ότι πολλά από αυτά τα πρώτα σχέδια περιείχαν σημαντικά λάθη ή παρερμηνείες των γραπτών του Ηρακλά.
Επιχείρηση Bodyguard

Επιχείρηση Bodyguard (Σωματοφύλακας) ήταν το κωδικό όνομα ενός ευρέος σχεδίου αποπροσανατολισμού κατά την διάρκεια του Β΄ Παγκοσμίου Πολέμου που είχε ως αντικειμενικό σκοπό να πείσει τη γερμανική Ανώτατη Στρατιωτική Διοίκηση της Βέρμαχτ (OKW, Oberkommando Wehrmacht) ότι οι Σύμμαχοι επρόκειτο να πραγματοποιήσουν απόβαση σε κάποιο άλλο σημείο της βορειοδυτικής Ευρώπης και όχι στη Νορμανδία, όπως είχε αποφασιστεί, καθώς και σε διαφορετικό χρόνο. Η όλη επιχείρηση αποτελούνταν από έναν αριθμό υποεπιχειρήσεων, που τελικά κατέληξαν στον αιφνιδιασμό των γερμανικών δυνάμεων κατά την απόβαση στη Νορμανδία (δεν πίστεψαν ότι ήταν η "τελική" απόβαση). Αυτό είχε ως συνέπεια την καθυστέρηση αποστολής ενισχύσεων στα πεδία απόβασης της Νορμανδίας.

Η γραμμή άμυνας των Ναζί ήταν ήδη αποδυναμωμένη, καθώς είχαν αποφασίσει να υπερασπίσουν ολόκληρη την ακτογραμμή της βόρειας Ευρώπης, έκταση για την οποία δεν διέθεταν ούτε τα απαραίτητα υλικά, ούτε τις υποδομές ούτε τις απαραίτητες δυνάμεις. Εν τω μεταξύ οι Σύμμαχοι είχαν ήδη αρχίσει να καταστρώνουν επιχειρήσεις αποπροσανατολισμού των Γερμανών, δεδομένου ότι γνώριζαν σχεδόν το σύνολο των Γερμανών πρακτόρων που δρούσαν στο έδαφος του Ηνωμένου Βασιλείου, κάτι στο οποίο τους βοήθησε και η συστηματική αποκρυπτογράφηση των γερμανικών επικοινωνιών μέσω των συσκευών Enigma. Όταν οριστικοποιήθηκε η Νορμανδία ως τόπος απόβασης, αποφασίστηκε να καταβληθεί κάθε προσπάθεια ώστε οι Γερμανοί να εξαπατηθούν και να πιστέψουν ότι η πραγματική απόβαση θα γινόταν αλλού.

Ο σχεδιασμός της επιχείρησης άρχισε το 1943 υπό την αιγίδα του "London Controlling Section" (LCS). Το αρχικό, πρόχειρο σχέδιο, με την επωνυμία "Σχέδιο Γιάελ" (Plan Jael) παρουσιάστηκε στην Ανώτατη Συμμαχική Διοίκηση κατά τη διάσκεψη της Τεχεράνης περί τα τέλη Νοεμβρίου και έλαβε την τελική έγκριση στις 6 Δεκεμβρίου 1943. Αντικειμενικός σκοπός του σχεδίου ήταν να κάνει τους Γερμανούς να πιστέψουν ότι η συμμαχική εισβολή στη βορειοδυτική Ευρώπη θα πραγματοποιούνταν χρονικά αργότερα απ' όσο περίμεναν, ενώ παράλληλα έπρεπε να αναμένονται συμμαχικές επιθέσεις σε θέσεις όπως το Πα-ντε-Καλαί, τα Βαλκάνια, τη νότια Γαλλία και τη Νορβηγία, ενώ οι Σοβιετικοί θα επιτίθονταν στη Βουλγαρία και τη βόρεια Νορβηγία.

Η επιχείρηση "Σωματοφύλακας" πέτυχε και η απόβαση στη Νορμανδία αιφνιδίασε τους Γερμανούς. Η παραπλάνηση που πέτυχε είχε ως αποτέλεσμα ο Χίτλερ να καθυστερήσει την αποστολή ενισχύσεων από την περιοχή του Πα-ντε-Καλαί επί επτά σχεδόν εβδομάδες (το αρχικό σχέδιο προέβλεπε καθυστέρηση 14 ημερών).
Αιγηίδα φυλή

Με την ονομασία Αιγηίς φυλή (αρχαία ελληνικά: Αἰγηΐς) ή "Αιγηίδα φυλή" (σύγχρονα ελληνικά) για την φυλή και Αιγηίδα (γενική: Αιγηίδος) για την περιοχή και με το όνομα (άρθρο: οι) Αιγείς ή Αιγηείς ή Αιγείδες, για τα μέλη της φυλής και τους κατοίκους της περιοχής αυτής, αναφέρεται μια από τις φυλές της Αρχαίας Ελλάδας και μία από τις 10 φυλές της Αρχαίας Αθήνας, οι οποίοι κατοικούσαν στην ομώνυμη περιοχή της Αιγηίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.
NGC 6231

thumb|250px|Το NGC 6231 όπως φαίνεται από το προσοφθάλμιο μικρού τηλεσκοπίου
Το NGC 6231 (γνωστό και ως "Caldwell 76" ή "Βόρεια Κοσμηματοθήκη") είναι ανοικτό σμήνος στον αστερισμό Σκορπιός. Απέχει από τη Γη περίπου 5.900 έτη φωτός και ανήκει στην ομάδα ΟΒ Σκορπιός 1. Αποτελείται από τουλάχιστον 100 άστρα, από τα οποία το λαμπρότερο είναι το ζ1 Σκορπιού, με φαινόμενο μέγεθος +4,71, το οποίο επίσης είναι ένα από τα λαμπρότερα άστρα του Γαλαξία. Είναι πολύ νεαρό, με ηλικία που υπολογίζεται ανάμεσα σε 3 και 5 εκατομμύρια έτη. Το συνολικό φαινόμενο μέγεθος του σμήνους είναι +2,6.

Ο πρώτος που το περιέγραψε ήταν ο Τζοβάνι Μπατίστα Οντιέρνα, καθώς το αναφέρει στο έργο του "De Admirandis Coeli Characteribuse" το οποίο δημοσιεύθηκε το 1654, αλλά η ανακάλυψη αυτή ξεχάστηκε. Ανακαλύφθηκε στη συνέχεια ανεξάρτητα από τους Έντμουντ Χάλλεϋ (1678), Φιλίπ Λοΐ ντε Σεζώ (1745-46) και Νικολά Λουί ντε Λακάιγ το 1751-52.
Ρηνανία

thumb|Θυρεός της Ρηνανίας
Ο όρος Ρηνανία (γερμ.: "Rheinland", "ήτη Χώρα του Ρήνου") περιγράφει διάφορες περιοχές της Δυτικής Γερμανία παρόχθιες του ποταμού Ρήνου.
Μιλτιάδης Μαρινάκης

Ο Μιλτιάδης Μαρινάκης (1930 - 1999) ήταν Έλληνας εφοπλιστής και πολιτικός.
NGC 3532

Το NGC 3532 (γνωστό και ως "σμήνος πηγάδι των ευχών" ή "Caldwell 91") είναι ανοικτό σμήνος στον αστερισμό Τρόπιδα. Απέχει περίπου 1.300 έτη φωτός από τη Γη. Είναι αρκετά πλούσιο, αποτελούμενο από περίπου 400 άστρα, τα λαμπρότερα από τα οποία είναι όγδοου μεγέθους. Η ηλικία του σμήνους υπολογίζεται σε περίπου 300 εκατομμύρια έτη. Ανάμεσα στα γαλάζια άστρα του σμήνους υπάρχουν και ερυθροί γίγαντες, άστρα που βρίσκονται κοντά στο τέλος της ζωής τους.

Το NGC 3532 έχει συνολικό φαινόμενο μέγεθος +3 και είναι εύκολα ορατό δια γυμνού οφθαλμού. Στην ίδια περιοχή του ουρανού βρίσκεται επίσης το νεφέλωμα της Τρόπιδος και τα λαμπρά ανοικτά σμήνη NGC 3293 και NGC 3114. 

Το NGC 3532 το ανακάλυψε ο Νικολά Λουί ντε Λακάιγ το 1751-52 και το συμπεριέλαβε στον κατάλογό του. Το NGC 3532 ήταν το πρώτο αντικείμενο που παρατήρησε το Διαστημικό Τηλεσκόπιο Χαμπλ μετά την εκτόξευσή του το 1990.
NGC 6752

Το NGC 6752 από το [[ESO]].
Το NGC 6752 (ή Caldwell 93) είναι σφαιρωτό σμήνος στον αστερισμό Ταώς. Απέχει περίπου 13.000 έτη φωτός από τη Γη. Με φαινόμενο μέγεθος + 5,4 είναι ορατό δια γυμνού οφθαλμού σε καλές συνθήκες παρατήρησης και είναι το πέμπτο λαμπρότερο στον γήινο ουρανό μετά τα ω Κενταύρου, 47 Τουκάνας, Μεσιέ 22 και NGC 6397. Είναι ένα από τα ευκολότερο να αναλυθούν σφαιρωτά σμήνη στον γήινο ουρανό, ενώ μόνο το NGC 6397 έχει φωτεινότερα άστρα με βάση το φαινόμενο μέγεθος.

Ο πρώτος που το παρατήρησε ήταν ο Τζέιμς Ντάνλοπ τις 28 Ιουλίου 1826, από τη Νέα Νότια Ουαλία, ενώ κατάφερε να το αναλύσει σε ξεχωριστά άστρα. Ο Όουεν Τζίντζεριτς (1960) πρότεινε ότι μπορεί να το είχε παρατηρήσει ο Νικολά Λουί ντε Λακάιγ το 1751-52, ταξινομώντας το ως Lac I.13, αλλά μέτρησε τη θέση 10 μοίρες μακριά από την πραγματική. Η θέση που κατέγραψε ο Λακάιγ ως αντικείμενο έχει καταλογραφηθεί ως NGC 6777.

Αποτελείται από περίπου 100.000 άστρα και έχει διάμετρο 100 έτη φωτός. Το κεντρικό τμήμα του σμήνους είναι πολύ πυκνό και έχει υποστεί κατάρρευση πυρήνα. Ο πυρήνας του είναι πλούσιος σε διπλά αστέρια, ενώ το διαστημικό τηλεσκόπιο Τσάντρα έχει αναγνωρίσει 6 πηγές ακτίνων Χ.
Λούντβικ Ντάνεκ

Ο Λούντβικ Ντάνεκ ("Ludvík Daněk", 6 Ιανουαρίου 1937 - 16 Νοεμβρίου 1998) ήταν Τσεχοσλοβάκος δισκοβόλος, ο οποίος κέρδισε το χρυσό μετάλλιο στους Ολυμπιακούς Αγώνες του 1972 με μία βολή 64.40 μ. Σε εθνικό επίπεδο, ο Ντάνεκ κέρδισε δεκατέσσερα χρυσά μετάλλια στο Πρωτάθλημα Στίβου της Τσεχοσλοβακίας που πραγματοποιήθηκε από το 1960 έως το 1992. Βελτίωσε το ρεκόρ πρωταθλήματος Τσεχοσλοβακίας τέσσερις φορές και κατετάγει πρώτος σε σύνολο πρωταθλημάτων μπροστά από τον Ιμρίχ Μπουγκάρ που είχε δεκατρία. Σε όλα τα χρόνια της σταδιοδρομίας του αγωνιζόταν για την Τσεχοσλοβακία, και ανήκε στα τμήματα στίβου της Σπαρτάκ Μπρνο και της Σπάρτα Πράγας.
Ραλφ Μπόστον

Ο Ραλφ Μπόστον ("Ralph Harold Boston", 9 Μαΐου 1939) είναι πρώην Αμερικανός αθλητής του στίβου.

Το 1960 κατέρριψε στο Γουόλνατ το παγκόσμιο ρεκόρ στο άλμα εις μήκος, με επίδοση 8.21 μ., σπάζοντας το προ 25ετίας ρεκόρ του Τζέσε Όουενς. Το 1964 κατέρριψε δύο φορές το παγκόσμιο ρεκόρ, με τη δεύτερη φορά, στις 12 Σεπτεμβρίου του 1964 στο Λος Άντζελες, να πραγματοποιεί άλμα στα 8.34 μ.. Στις 29 Μαΐου του 1965, στο Μοντέστο, κατέρριψε και πάλι το παγκόσμιο ρεκόρ με άλμα στα 8.35 μ..
Κανάλι Ρήνου-Μάιν-Δούναβη

thumb|379x379px|Το Κανάλι Ρήνου-Μάιν-Δούναβη
Το Κανάλι Ρήνου-Μάιν-Δούναβη (γερμ.: Rhein-Main-Donau-Kanal, γνωστό και ως Κανάλι της Ευρώπης ή διεθνώς RMD Canal) είναι κανάλι στην Βαυαρία που ενώνει τους ποταμούς Μάιν και Δούναβη διαπερνώντας το κεντροευρωπαϊκό όριο των δύο μεγάλων υδρογραφικών συστημάτων. Η πορεία του ξεκινάει από το Μπάμπεργκ και περνώντας από τη Νυρεμβέργη φτάνει στο Κέλχαϊμ. Το κανάλι συνδέει τη Βόρεια Θάλασσα και τον Ατλαντικό Ωκεανό με την Μαύρη Θάλασσα, λειτουργώντας ως σύνδεσμος μιας συνεχούς ποτάμιας αρτηρία από το δέλτα του Ρήνου στο Ρότερνταμ μέχρι το δέλτα του Δούναβη στην Κωνστάντζα της Ρουμανίας. Το παρόν κανάλι ολοκληρώθηκε το 1992 και έχει μήκος 171 χμ., πλάτος 55 μ. και βάθος 4 μ.
Χρήστος Αλαμανής

Ο Χρήστος Αλαμανής (1873 - ;) ήταν Έλληνας δικηγόρος και πολιτικός.
Ελβίρα Οζόλινα

Η Ελβίρα Οζόλινα ("Эльви́ра Анато́льевна О́золина", 8 Οκτωβρίου 1939) είναι πρώην Ρωσίδα ακοντίστρια, λετονικής καταγωγής.

Κέρδισε το χρυσό μετάλλιο στους Ολυμπιακούς Αγώνες του 1960 στη Ρώμη, με επίδοση 55.98 μ. (ολυμπιακό ρεκόρ). Ήταν επίσης πρωταθλήτρια Ευρώπης το 1962 στο Βελιγράδι, με επίδοση 54.93 μ.

Στις 27 Αυγούστου του 1964 πραγματοποίησε βολή 61.38 μ. και έγινε η πρώτη γυναίκα που πέρασε τα 60 μέτρα, αλλά η επίδοσή της δεν αναγνωρίστηκε ως παγκόσμιο ρεκόρ από την IAAF.

Το 1966, στο Ευρωπαϊκό Πρωτάθλημα Στίβου στη Βουδαπέστη ήταν 5η, με επίδοση 55.52 μ. Παντρεύτηκε τον επίσης ακοντιστή Γιάννι Λούσις. Ο γιος τους Βάλντεμαρ έγινε κι αυτός ακοντιστής.
Θανάσης Ψάρρας

Ο Θανάσης Ψάρρας (γεννημένος 1 Ιουνίου 1973) είναι Έλληνας παλαίμαχος επαγγελματίας πετοσφαιριστής. Έχει ύψος 1.87 μ. και αγωνιζόταν στη θέση του πασαδόρου.
Αινείας Τζελάτι

Ο Αινείας Τζελάτι (γεννημένος στις 15 Μαϊου 1982) είναι Έλληνας επαγγελματίας πετοσφαιριστής. Έχει ύψος 198 εκ. και αγωνίζεται στη θέση του διαγωνίου.
Στρατηγίς Ρωμανούπολις

Η Στρατηγίς Ρωμανούπολις ήταν διοικητική διαίρεση της Βυζαντινής Αυτοκρατορίας, ήταν μικρό σε έκταση Θέμα, γι΄ αυτό λεγόταν Στρατηγίς, και περιλάμβανε την Ρωμανούπολη ("Ῥωμανοῦπολις"), η σημερινή Μπιγκόλ της Τουρκίας, και τα περίχωρα της.

Ο Βυζαντινός αυτοκράτορας Ρωμανός Α΄ ο Λεκαπηνός, ενσωμάτωσε την πόλη μόνιμα στην Βυζαντινή Αυτοκρατορία το 942. Αρχικά σχηματίζεται υποδιαίρεση, κλεισούρα από το 942 έως το 969, του Θέματος της Μεσοποταμίας, αλλά αργότερα, περίπου το 969, αναδεικνύεται σε ξεχωριστό θέμα από τον αυτοκράτορα Νικηφόρο Φωκά μαζί με άλλες συνοριακές περιοχές.

Το 1069 από το Θέμα πέρασε ο αυτοκράτορας Ρωμανός Δ΄, με τον στρατό του, κατά την εκστρατεία του στην Συρία. Αργότερα ο δούξ της Αντιόχειας, Φιλάρετος Βραχάμιος, ενσωμάτωσε την περιοχή στο εφήμερο κρατίδιο του.
Μάρεκ Νοβότνι

Ο Μάρεκ Νοβότνι (γεννημένος στις 4 Μαϊου 1978) είναι Τσέχος παλαίμαχος διεθνής πετοσφαιριστής. Έχει ύψος 202εκ και αγωνιζόταν στη θέση του ακραίου.
Φράντισεκ Όγκουρτσακ

Ο Φράντισεκ Όγκουρτσακ (γεννημένος στις 24 Απριλίου 1984) είναι Σλοβάκος διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.
Κρίστιαν Πάμπελ

Ο Κρίστιαν Πάμπελ (γεννημένος στις 6 Σεπτεμβρίου 1979) είναι Γερμανός πρώην διεθνής πετοσφαιριστής. Έχει ύψος 198εκ και αγωνίζεται στη θέση του διαγωνίου.
Νεφέλωμα Ταραντούλα

Το Νεφέλωμα Ταραντούλα, γνωστό και ως "NGC 2070", "30 Δοράδος" (επειδή βρίσκεται στον αστερισμό Δοράς) και "Caldwell 103", είναι νεφέλωμα στο Μέγα Νέφος του Μαγγελάνου. Το νεφέλωμα αυτό είναι η πιο ενεργή περιοχή παραγωγής αστέρων στην Τοπική ομάδα γαλαξιών, ενώ με διάμετρο 900 έτη φωτός είναι μια από τις μεγαλύτερες, ενώ αν συμπεριληφθούν και οι αχνές προεκτάσεις, η διάμετρός του φτάνει τα 6.000 έτη φωτός. Το μεγαλύτερο σμήνος στο νεφέλωμα είναι το R136, το οποίο περιλαμβάνει πολύ μεγάλο αριθμό αστέρων φασματικού τύπου Ο3, κάποιοι από τους οποίους έχουν μάζα μεγαλύτερη από 120 ηλιακές μάζες, και είναι πιθανό να εξελιχθεί σε σφαιρωτό σμήνος. Το νεφέλωμα περιλαμβάνει και πολλά ανοικτά σμήνη, όπως το γηραιότερο Hodge 301, του οποίου τα βαρύτερα άστρα έχουν εκραγεί ως υπερκαινοφανείς.
thumb|300px|left|Το νεφέλωμα Ταραντούλα από το Ευρωπαϊκό Νότιο Αστεροσκοπείο, σε φωτογραφία του 2000.

Το νεφέλωμα έχει φαινόμενο μέγεθος +8 και αρχικά είχε καταλογογραφηθεί ως αστέρας, όμως το 1751 ο Νικολά Λουί ντε Λακάιγ ανακάλυψε ότι στην πραγματικότητα είναι νεφέλωμα. Η ονομασία Νεφέλωμα Ταραντούλα εμφανίστηκε και διαδόθηκε στα μέσα του 20-ού αιώνα, μετά από παρατηρήσεις του σχήματός του με ακόμα ισχυρότερα τηλεσκόπια. Οι διαστάσεις του στον νυχτερινό ουρανό είναι παρόμοιες με αυτές της Πανσελήνου. Υπολογίζοντας την παράμετρο ότι απέχει 160.000 έτη φωτός από τη Γη, καθίσταται αντιληπτό ότι η διάμετρός του είναι τεράστια και ότι το φαινόμενο μέγεθος +8 σημαίνει ότι είναι ένα εξαιρετικά φωτεινό ουράνιο αντικείμενο, καθώς έχει και ιδιαίτερα έντονες αποχρώσεις, από τις οποίες κυριαρχούν το κόκκινο και το λευκό. Μάλιστα η διάμετρος και η φωτεινότητά του είναι τόσο μεγάλες, που αν βρισκόταν στην απόσταση που είναι το Νεφέλωμα του Ωρίωνα, στα 1.344 έτη φωτός από τη Γη, τότε το Νεφέλωμα Ταραντούλα θα φαινόταν 60 φορές μεγαλύτερο από την Πανσέληνο και θα έριχνε έντονες σκιές τη νύχτα.

Ο υπερκαινοφανής (σουπερνόβα) SN 1987A, ο λαμπρότερος που έχει παρατηρηθεί από την ανακάλυψη του τηλεσκοπίου και μετά, παρατηρήθηκε για πρώτη φορά στις 23 Φεβρουαρίου 1987 και ήταν στα όρια του νεφελώματος. Επίσης, έχει εντοπιστεί και ένα κατάλοιπο υπερκαινοφανούς στο ανοικτό σμήνος NGC 2060 και το οποίο αποτελεί τη λαμπρότερη πηγή ακτίνων Χ στο νεφέλωμα. Ενδέχεται να υπάρχουν και αρκετά ακόμα κατάλοιπα υπερκαινοφανών μέσα στο νεφέλωμα, όμως είναι πρακτικώς δύσκολο να εντοπιστούν μέσα στη σύνθετη νεφελώδη εμφάνισή του, ειδικά αν συνυπολογιστεί και η μεγάλη φωτεινότητά του.
Ανδρέας Φράγκος

Ο Ανδρέας Φράγκος (21 Δεκεμβρίου 1989, Αθήνα) είναι Έλληνας διεθνής πετοσφαιριστής που αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του ακραίου.
Γιώργος Πετρέας

Ο Γιώργος Πετρέας (19 Νοεμβρίου 1986, Καλαμάτα) είναι Έλληνας διεθνής πετοσφαιριστής, που αγωνίζεται με τη φανέλα του Ολυμπιακού στο Πρωτάθλημα Ελλάδας στη θέση του κεντρικού.
Παύλος Κουζούνης

Ο Παύλος Κουζούνης (γεννημένος στις 13 Αυγούστου 1987) είναι Έλληνας διεθνής πετοσφαιριστής. Έχει ύψος 185εκ και αγωνίζεται στη θέση του λίμπερο.
Πάμπλο Μεάνα

Ο Πάμπλο Μεάνα (γεννημένος στις 10 Ιουνίου 1975) είναι Αργεντίνος παλαίμαχος διεθνής πετοσφαιριστής. Έχει ύψος 187εκ και αγωνιζόταν στη θέση του λίμπερο.
Κλαούντιο Κουέγιο

Ο Κλαούντιο Κουέγιο (γεννημένος στις 4 Μαρτίου 1958) είναι Αργεντίνος προπονητής πετοσφαίρισης.
Βίτζε Κόοιστρα

Ο Βίτζε Κόοιστρα (γεννημένος στις 3 Ιουνίου 1982) είναι Ολλανδός διεθνής πετοσφαιριστής. Έχει ύψος 209εκ και αγωνίζεται στη θέση του διαγωνίου.
Κάρσον Κλαρκ

Ο Κάρσον Κλαρκ (γεννημένος στις 20 Ιανουαρίου 1989) είναι Αμερικανός διεθνής πετοσφαιριστής. Έχει ύψος 196εκ και αγωνίζεται στη θέση του διαγωνίου.
Νίκος Καραγιάννης

Ο Νίκος Καραγιάννης (γεννημένος στις 4 Ιουλίου 1981) είναι Έλληνας επαγγελματίας πετοσφαιριστής. Έχει ύψος 2.01 μ. και αγωνίζεται στη θέση του κεντρικού.
Πέτρος Κάλας

Ο Πέτρος Κάλας (γεννημένος στις 23 Ιουλίου 1994) είναι Έλληνας επαγγελματίας πετοσφαιριστής. Έχει ύψος 190εκ και αγωνίζεται τόσο στη θέση του διαγωνίου, όσο και σε αυτή του ακραίου.
Όσκαρ Βιζάρι

Ο Όσκαρ Βιζάρι (γεννημένος στις 23 Φεβρουαρίου 1970) είναι Αργεντινός, με ιταλική υπηκοότητα παλαίμαχος διεθνής πετοσφαιριστής. Έχει ύψος 195εκ και αγωνιζόταν στη θέση του ακραίου.
Γιάνα Σιμάνκοβα

H Γιάνα Σιμάνκοβα (γεννημένη στις 6 Απριλίου 1980) είναι Τσέχα πρώην διεθνής πετοσφαιρίστρια. Έχει ύψος 180εκ και αγωνιζόταν στη θέση της πασαδόρου.
Αντρέι Ντιάσκοφ

Ο Αντρέι Ντιάσκοφ (γεννημένος στις 28 Απριλίου 1985) είναι Ουκρανός διεθνής πετοσφαιριστής. Έχει ύψος 202εκ και αγωνίζεται στη θέση του ακραίου.